ئەوانەتان كە من دەناسن دەزانن كەوا من چەندە بە پەرۆشم
بۆ كرانەوەی بۆشایی ئاسمان.
كاتێك من چانسی ئەوەم هەبوو ئەزموونی كێش نەمان ببەخشم بە
پسپۆڕی جیهانیی هێزی كێش كردنی زەوی، شتێکی ناوازە بوو.
و من دەمەوێت ئەو چیرۆكەتان بۆ بگێڕمەوە.
یەكەم جار ئەوم لە خەڵاتی ئـاركـۆن ئـێـكـس بۆ بۆماوەزانی بینی.
ئەوە پێشبڕكیەكە ئێمە بەڕێوەی دەبەین، دووەم خەڵاتی ئـێـكـس،
بۆ ئەو تیمەی یەكەم جار دەستنیشانی ڕیزبەندی جینۆمی ١٠٠ كەس لە ١٠ ڕۆژدا بكات.
شتێكمان هەبوو پێی دەگووترا ١٠٠ جینۆمەكە -–
دەستیشانی ڕیزبەندی ١٠٠ كەسمان دەكرد وەكو بەشێك لەو پێشبڕكێیە.
كـریـج ڤـێـنـتـەر پێشبڕكێکە بەڕێوە دەبات
و من چاوم بە پڕۆفیسۆر هـاوكـیـنـگ كەوت،
و گووتی خەونی ئەوەیە گەشت بۆ بۆشایی ئاسمان بکات.
و من گووتم، " ناتوانم بۆ ئەوێت ببەم،
بەڵام دەتوانم بتبەم بۆ ناو بێ كێشیی ناو سفری-جی
و ئەو یەكسەر گووتی، "بە دڵنیاییەوە، بەڵێ."
باشە، تا ڕێگە بۆ تاقیكردنەوەی سفری-جی لەسەر زەوی
فڕینی بڕگە هاوتایە، فڕینی بێ كێشیی.
فڕۆكەیەك دەبەی، بەسەر لوتكەدا دەفڕی، بۆ ماوەی ٢٥ چركە بێ كێش دەبی.
وەرەوە خوارەوە، كێشت دووهیندە زیاد دەكات.
چەند جارێك ئەم كارە دووبارە دەكەیتەوە.
دەتوانیت ٨-١٠ خولەک بێ کێش بیت
بەم شێوەیە نـاسـا ئەو ماوە درێژە ئاسمانەوانەکانی ڕا هێناوە.
دەستمان بە ئەنجامدانی ئەم كارە كرد.
١١ ساڵی خایاند تاوەکو ئامادە بین.
ئێمە ڕامانگەیاند كە ئێمە بەتەماین ســتـیـڤـن هـاوكـیـنـگ بفڕێنین.
بریكارێكی حكومەت و فەرمانبەرێكی كۆمپانیای فڕۆكەمان هەبوو گووتیان،
ئێوە شێتن، ئەو كارە مەكەن ئەو پیاوە دەكوژن.
(پێكەنین)
و ئەو دەیویست بڕوات
بۆ بەدەستهێنانی هەموو ڕێپێدانەكان بەسەختی كارمان دەكرد.
دوای شەش مانگ، لە ناوەندیی بۆشایی كـێـنـەدی.
كۆنگرەیەکی ڕۆژنامەوانیمان هەبوو،
نیازی خۆمان بۆ ئەنجامدانی تەنها یەك سفری-جی بڕگە هاوتا ئاشكرا كرد،
٢٥ چرکەی لە بێ کێشی پێ دەبەخشین.
ئەگەر ئەوە بەباشی تێپەڕی ڕەنگە سێ فڕینی بڕگە هاوتا ئەنجام بدەین.
باشە، لێمان پرسی بۆ دەیەوێت بڕوا بۆ سەرەوە و ئەم كارە بكات.
و ئەوەی ئەو گووتی، بۆ من، زۆر هاندەر بوو.
گووتی "ژیان لەسەر زەوی لە بارودۆخی زیاد
بوونی مەترسی لەناو چوون بەهۆی كارەسات دایە
پێم وایە ئەگەر مرۆڤ نەچێتە بۆشایی ئاسمان، ئەوا لەناو دەچێت.
لەبەرئەوە دەمەوێت هانی خەڵكی بدەم حەزیان لە بۆشایی بێت."
ئەومان برد بۆ ناوەندی بۆشایی کێندی،
بۆ ناو گالیسكەكەی نـاسـا، بۆ دواوەی فڕۆکەی سفری-جی.
نزیكەی ٢٠ كەسمان هەبوو كە پارەیان بەخشی بوو –
١٥٠،٠٠٠$ مان زیاد كرد بۆ بەخشینەكە بۆ خێرخوازی ئەو منداڵانەی --
كە لەگەڵمان فڕین.
هەندێك لە هۆگرەكانی تـێـد لێرە.
ژوورێكی فریاكەوتنمان ئامادەكرد.
لەناو فڕۆكەكە چوار ژووری فریاگوزاری و دوو پەرستارمان هەبوو.
ئێمە چاودێری ڕێژەی ئۆكسجین لە خوێنی و لێدانی دڵی و پەستانی خوێنیمان دەكرد.
بۆ هەر بارودۆخێکی لەناكاو هەموو شتێكمان ئامادەكردبوو؛
خوا دەزانێت، كەس نایەوێت ئەو پسپۆڕە جیهانییە ئازاری پێ بگات.
ئێمە لە شوێنی فڕینی مەكۆ ئاسمانییەكانەوە فڕین،
كە مەكۆ ئاسمانییەكان لێی دەفڕی و دەنیشنەوە.
من و بـایـرۆن لـیـكـتـنـبـێـرگـی هاوکارم
بە وریاییەوە ئەومان بۆ ناو سفری-جی برد.
كاتێك ئەو لەوێ بوو،]ئێمە [لێمان گەڕا بڕوا
تاكوو بزانێت بێ كێشی چۆن چۆنییە.
دوای یەكەم بڕگە هاوتا، خۆت دەزانیت،
پزیشکەکە گووتی هەموو شتێك باشە. ئەو پێدەكەنی، و گوتمان بڕۆ.
ئینجا ئێمە بڕگە هاوتای دووەممان ئەنجامدا.
(پێكەنین)
(چەپڵە لێدان)
و سێیەم.
(چەپڵە لێدان)
لەڕاستیدا وەكوو ڕێزێك بۆ بەڕێز ئیسحاق نیوتن سێوێكمان سەرهەوا خست.
چونكە هـاوكـیـنـگ لە كامبریچ هەمان ئەو پۆستەی گرتبووە دەست
كە ئـیـسـحـاق نـیـوتـن هەی بوو.
ئێمە بڕگە هاوتای چوارەم، و پێنجەم و شەشەممان ئەنجامدا.
(پێكەنین)
و حەوتەم و هەشتەمیش بەدوایدا.
و ئەم پیاوە لە كەسێكی ٦٥ ساڵەی پیری سەر كورسی نە دەچوو.
(پێكەنین)
ئەو زۆر دڵخۆش بوو.
ئێمە لەسەر گەوهەرێكی بە نرخ دەژین،
و هەر لە ماوەی ژیانمان ئەو هەسارەیە جێ دێڵین.
تکایە لەگەڵمان ئەم سەرکێشییە ئەفسانەییە بکەن.
زۆر سوپاستان دەكەم.
(چەپڵە لێدان)